# Alkalmazás rövid leírása:

* Készítsen alkalmazást Visual C# segítségével, mely szálláshelyek kezelését és tárolását valósítja meg, lokális adatbázis (Service-based Database) vagy MSSQL szerver segítségével. Az adatbázis felépítését szolgáló sql utasításokat mindenképpen mellékelje a feladathoz.

# Alkalmazás részletes leírása:

## A programban kezelendő adatok:

* A szálláshely kezelőben a szálláshelyeket aszerint tároljuk, hogy milyen szerepet töltenek be.
* A szálláshely típusokról a következő adatokat szeretnének letárolni:
  + Minden Szálláshelyről tudjuk a következőket:
    - Azonosító (nem lehet üres, egy pontosan 8 karakteres szöveg)
    - Fajta {üzleti, sport, gyógy, egyéb}
    - Szálláshely címe (saját típussal megvalósítva)
      * Irányítószám (1000 és 9999 intervallumba kell, hogy essen)
      * Város (nem lehet üres)
      * Utca (nem lehet üres)
      * Házszám
  + Minden Épített szálláshelyről tudjuk a következőket:
    - Alap szobaár egy éjszakára
    - Csillagok száma (1 és 5 intervallumba kell, hogy essen)
  + Minden Szállodáról tudjuk a következőket:
    - Van-e wellness lehetőség
  + Minden Panzióról tudjuk a következőket:
    - Van-e reggeli lehetőség
  + Minden Campingről (nem épített szálláshely) tudjuk a következőket:
    - Vízparti-e
* Oldja meg, hogy az alkalmazásban kizárólag csak Szálloda, Panzió és Camping típusú adatokat lehessen tárolni, létrehozni.
* Minden Szálláshely rendelkezzen egy aktuális árat számító funkcióval.
  + Minden Épített szálláshelynél a képlet: ( Alap szobaár egy éjszakára + (Alap szobaár egy éjszakára / 10 \* Csillagok száma) )
  + Minden más szálláshelynél: (Ha vízparti, akkor 5.000,-, egyébként 3.500,-)

## A program adattárolása:

* Készítsen egy saját lista osztályt, amely csak Szálláshely típusú objektumokat tud tárolni. A saját listát származtassa a .NET-be beépített generikus lista osztályból.
* A listába valósítson meg egy eseményt, amely akkor váltódik ki, amikor a listához hozzáadnak egy Szálláshelyet. Az esemény hordozza magával a hozzáadott Szálláshelyet.

## A program funkcionalitása:

1. A programban az adatok tárolásához használja a saját listáját.
2. A programban egy lista vezérlőben (ListBox) jelenítse meg a programban tárolt összes Szálláshelyet, melyet induláskor töltsön is fel az adatbázisból.
3. A programban legyen lehetőség új Szálláshelyeket felvinni és törölni.
   1. Törlés előtt kérdezze meg a felhasználót, hogy biztosan törli-e a kijelölt Szálláshelyet.
4. Épített szálláshelyen duplán kattintva jelenítsen meg egy dialógus ablakot, amelyben megjelenik az Épített szálláshelyre jellemző összes adat (az aktuális ára is) egymás alatt.
5. A program a főablak címsorába tegyen jelzést (írja bele) a saját lista eseményein keresztül, amennyiben új Szálláshely került a listába.
6. A program bezáródása előtt kérdezze meg a felhasználót, hogy biztosan ki szeretne-e lépni a programból.
7. Oldja meg, hogy legyen kimentési lehetőség, bármelyik felvitt objektumot kijelölve ki lehessen menteni az adatait külön fájlba.

|  |  |
| --- | --- |
| **Érdemjegy** | **Jellemzők** |
| 5 (jeles) | * A programban meg van valósítva a saját lista. * A programban alkalmazott Objektum-orientált hierarchia megfelelően lett kialakítva. * A programban a listavezérlőben megjelennek az egyes adatok. * Lehetőség van felvinni és törölni megadott adatokat. * Felvinni és módosítani külön ablakban lehet. * Az információs ablak megjelenik a megfelelő adatokkal. * A program megfelelő módon alkalmazza az adatbázist minden a programban létrejövő adattárolására, illetve azok lekérdezésére, felolvasására. * A programban minden értesítés és jelzés is megfelelően működik. |
| 4 (jó) | * A programban meg van valósítva a saját lista. * A programban alkalmazott Objektum-orientált hierarchia megfelelően lett kialakítva. * A programban a listavezérlőben vannak megjelenítve az egyes adatok. * Lehetőség van felvinni és törölni megadott adatokat. * Felvinni és módosítani külön ablakban lehet. * Az információs ablak megjelenik, aminek eredménye hibás, vagy a program nem jeleníti meg rendesen. * A program megfelelő módon alkalmazza az adatbázist minden a programban létrejövő adattárolására, illetve azok lekérdezésére, felolvasására. * A programban a legtöbb értesítés és jelzés is nagyjából megfelelően működik. |
| 3 (közepes) | * A programban meg van valósítva a saját lista. * A programban alkalmazott Objektum-orientált hierarchia kisebb hibákkal lett kialakítva. * A programban a listavezérlőben vannak megjelenítve az egyes adatok. * Lehetőség van felvinni és törölni megadott adatokat, melyet azonban a program nem mindig hajt megfelelően végre. * Felvinni és módosítani külön ablakban lehet, amely kisebb hibákat tartalmaz. * Az információs ablak nem jelenik meg. * A program megfelelő módon alkalmazza az adatbázist minden a programban létrejövő adattárolására, illetve azok lekérdezésére, felolvasására, maximum kisebb optimalizációs problémák lépnek fel. * A programban az értesítések és jelzések jó része nem működik megfelelően. |
| 2 (elégséges) | * A programban meg van valósítva a saját lista. * A programban alkalmazott Objektum-orientált hierarchia súlyosabb hibákkal lett kialakítva. * A programban a listavezérlőben vannak megjelenítve az egyes adatok, azonban hibásan. * Lehetőség van felvinni és törölni megadott adatokat, melyet azonban a program nem mindig hajt megfelelően végre. * Felvinni külön ablakban lehet, de súlyos hibák fordulnak elő. * Az információs ablak nem jelenik meg. * A program nem teljesen megfelelő módon alkalmazza az adatbázist minden a programban létrejövő adattárolására, illetve azok lekérdezésére, felolvasására, akár nagyobb optimalizációs problémák is felmerülhetnek. * A programban az értesítések és jelzések jó része nem működik megfelelően. |
| 1 (elégtelen) | * A programban nincs megvalósítva a saját lista. * A programban alkalmazott Objektum-orientált hierarchia súlyosabb hibákkal, vagy nem is lett kialakítva. * A programban nem a listavezérlőben vannak megjelenítve az egyes adatok. * Nincs lehetőség felvinni és törölni megadott adatokat, vagy ha van is, egyik sem működik, elvi hiba miatt. * Az információs ablak nem jelenik meg. * A program nem megfelelő módon alkalmazza az adatbázist minden a programban létrejövő adattárolására, illetve azok lekérdezésére, felolvasására, akár nagyobb, kritikus optimalizációs problémák is felmerülhetnek. * A programban az értesítések és jelzések nem működnek megfelelően. |